b'\n_START_ARTICLE_\nElio Apih\n_START_SECTION_\n\xc5\xbdivljenje in delo\n_START_PARAGRAPH_\nUniverzitetni \xc5\xa1tudij filozofije je kon\xc4\x8dal v Padovi, \xc5\xa1tudij moderne knji\xc5\xbeevnosti pa v Trstu. Je svobodni docent moderne zgodovine in od 1974 profesor na univerzi v Camerini. Svoje delovanje je usmeril v prou\xc4\x8devanje zgodovine 18. in 19. stoletja ter na \xc4\x8das od nastopa fa\xc5\xa1izma do konca 2. svetovne vojne. Ukvarjal se je predvsem z zgodovino Trsta in ozemlja, ki mu je bil Trst gospodarsko in politi\xc4\x8dno sredi\xc5\xa1\xc4\x8de. Leta 1957 je izdal prvo samostojno delo o Trstu v \xc4\x8dasu merkantilizma La societ\xc3\xa0 triestina nel secolo XVIII. V kasnej\xc5\xa1ih razpravah je obdeloval za\xc4\x8detke tr\xc5\xbea\xc5\xa1kega liberalizma, razvoj tr\xc5\xbea\xc5\xa1kega pristani\xc5\xa1\xc4\x8da, predvsem pa zgodovino 20. stoletja. V obse\xc5\xbenem delu Italia Fascismo e antifascismo nella Venetia Giulia. 1918-1943 (1960) je prikazal antifa\xc5\xa1isti\xc4\x8dni boj Italijanov in Slovencev. Apih spada v vrsto tr\xc5\xbea\xc5\xa1kih zgodovinarjev, ki sku\xc5\xa1ajo biti s svojim delom po\xc5\xa1teni do Slovencev in ki revidirajo starej\xc5\xa1e zgodovinske prikazepretirano nacionalisti\xc4\x8dnih zgodovinarev.'